තමන් යහපාලන ආණ්ඩුවට එරෙහිව විදේශගත ශ්‍රී ලාංකිකයන් සංවිධානය කරමින් සිටින බව රුසියාවේ හිටපු තානාපති උදයාංග වීරතුංග පවසනවා.අද මාධ්‍ය වෙත විශේෂ නිවේදනයක් නිකුත් කරමින් ඔහු සඳහන් කරන්නේ ශ්‍රී ලංකාවට පැමිණ යහපාලකයන්ගේ දඩයම පහසු කරදීමට තමන් බලාපොරොත්තු නොවන බවයි.ආණ්ඩුව දඩයමක් සිදු කරන්නේ නම් ඒ සඳහා ඔවුන්ට උපරිම ලෙස කරදර වන ලෙසට වගබලාගැනීමටද තමන් සැදී පැහැදී සිටින බව ඔහු එමඟින් ප්‍රකාශ කරන්නේ, යහපාලන ආණ්ඩුව තවදුරටත් සාවද්‍ය මත වපුරමින් සිටින බවට චෝදනා කරමින්.